**Projektbeskrivelse & Budget:**

Udfordringen:

Med dette projekt, vil vi bidrage til unge sociale liv under corona pandemien i Aarhus. Over julen er mange unge igen blevet hjemsendt fra deres uddannelser og er isoleret fra deres normale sociale omgangskreds. Ligeledes er service sektorer hvor mange unge arbejder lukket. Samtidigt er alle fritidstilbud og andre tilbud herunder URK’s lukket, det gør at fællesskaberne er skrumpet og mange oplever at være alene. VI ønsker med dette projekt, at skabe en aften med fællesskab og godt humør, med sikker corona afstand, hvor alle igen kan føle sig unge og som en del af noget.

Forventede effekter:

Vi forventer at arrangementet, kan give smil på læben hos deltagerne og give dem plads til at mærke at der findes andet end corona. Det tror vi på, kan give unge mennesker tro på, at de skal holde ud lidt endnu og vi fortsat må vente med, at mødes i store flokke som vi plejer.  Samtidigt håber vi, at nogle af deltagerne ønsker at bidrage til, at URK Aarhus også i 2021, kan lave en masse meningsfulde aktiviteter for udsatte børn og unge i Aarhus.

Virkningsfulde mekanismer:

Vi vil have en kendt vært, som vil sikre en sjov aften i fællesskabets tegn. Værten vil også agere som trækplaster for arrangementet, men vi når dog også som organisation bredt ud, både gennem vores egne aktiviteter og frivillige, men også vores netværk indenfor det sociale arbejde i Aarhus. Derfor kan vi også nå en målgruppe af unge, som måske har ekstra brug for sjov og anderledes aften. Vi vil have indsamlet præmier fra lokale sponsorer, som ligeledes vil trække folk til arrangementet.

Kontekstuele betingelser:

Vi er selvfølgelig afhængige af at vi kan få en god vært til at stille op til arrangementet gratis med vores lille honorar. Det har vi flere steder i Danmark dog haft held med og tror derfor også på, at det vil lykkes for os.

Sommeren kommer og corona-restriktionerne bliver formentligt lempet. Derfor vil folk søge mod fysiske fællesskaber igen. Det tror vi dog ikke er tilfældet for større arrangementer allerede til marts, hvorfor vi tror på, vi kan samle mange unge online på trods af lempeligere restriktioner.

Budget:

Budgettet er lavet på baggrund af overslag fra tidligere erfaringer med online banko i URK.

Vi forventer, at få rabatter på det nødvendige elektroniske udstyr, samt opsætningen af dette. Ligesom vi beror os på, at der er en lokal komiker eller anden kendt - der ønsker at deltage gratis med et meget lille honorar. Det tror vi på vi kan, fordi arrangements formål kan gøre en forskel for mange unge i Aarhus.

Budget URK Banko 2021:

|  |  |
| --- | --- |
| **Indtægter:** |  |
| Deltagerbudget | 10.000 kr.  |
|  |  |
| **Udgifter:** |  |
| Av-udstyr & studie opsætning | 7500 kr.  |
| Honorar | 1500 kr. |
| Forplejning | 1000 kr.  |
| **I alt:** | 10.000 kr.  |